Nr. \_\_\_\_\_\_ Prot. Tiranë më \_\_\_/\_\_\_ 2017

**LËNDA:** Njoftim për shpallje konkursi publik.

**DREJTUAR: AGJENCISË SË PROKURIMIT PUBLIK**

**TIRANË**

Fakulteti i Gjeologjisë dhe i Minierave shpall konkurs publik për vende të lira si më poshtë:

**I. Departamenti i Inxhinierisë së Burimeve Minerare**

**a) Grupi Mësimor Kërkimor i Gjeoinxhinierisë shpall1 (një) vend pune për lektor ose asistent lektor.**

*Kandidati Lektor - duhet të plotësojë këto kritere:*

* Të ketë mbaruar studimet në Fakultetin e Gjeologjisë dhe të Minierave, ose universitete të huaja, në sistemin 5 (pesë) vjeçar ose në sistemin e studimeve 3+2 (Bachelor + Master Shkencor) në fushën e Inxhinierisë së Minierave;
* Nota mesatare e studimeve universitare (për studimet 5-vjecare), të studimeve (Bachelor +Master i Shkencave) të jetë e barabartë ose më e lartë se 8.5;
* Grada shkencore “Doktor” ose e titullit akademik, përbën përparësi;
* Preferohet të ketë përvojë pune në fushën e nxjerrjes së mineraleve dhe projektimit në miniera;
* Përvoja në mësimdhënie përbën përparësi.

*Kandidati Asistent Lektor - duhet të plotësojë këto kritere:*

* Të ketë mbaruar studimet në Fakultetin e Gjeologjisë dhe të Minierave, ose universitete të huaja, në sistemin 5 (pesë) vjeçar ose në sistemin e studimeve 3+2 (Bachelor +Master Shkencor) në fushën e Inxhinierisë së Minierave (Gjeoinxhinierisë) ose në fushën e Markshajderisë (Gjeomatikës);
* Nota mesatare e studimeve universitare (për studimet 5-vjecare), të studimeve (Bachelor +Master i Shkencave) të jetë e barabartë ose më e lartë se 8.5;
* Preferohet të ketë përvojë pune në fushën e nxjerrjes së mineraleve dhe projektimit në miniera;
* Kandidati duhet të zotërojë të pakten një gjuhë të huaj perëndimore

(Anglisht, Frëngjisht, Gjermanisht, Italisht, Spanjisht) të mbrojtur dhe të vërtetuar me dëshmi. Preferohet gjuha angleze.

**b) Grupi Mësimor Kërkimor i Gjeomatikës shpall 1 (një) vend pune për Lektor ose Asistent Lektor**

*Kandidati Lektor - duhet t*ë *plotësoj*ë *këto kritere:*

* Të ketë mbaruar studimet në Fakultetin e Gjeologjisë dhe të Minierave, ose universitete të huaja, në sistemin 5 (pesë) vjeçar ose në sistemin e studimeve 3+2 (Bachelor +Master Shkencor) në fushën e Markshajderisë (Gjeomatikës);
* Grada shkencore “Doktor” në fushën e matjeve në miniera është e detyrueshme, ndërsa zotërimi i titullit akademik, përbën përparësi;
* Preferohet të ketë përvojë pune në fushën e matjeve gjeomatike, në projekete minierare apo projekte inxhinierike.

*Kandidati Asistent Lektor /duhet të plotësojë këto kritere:*

* Të ketë mbaruar studimet në Fakultetin e Gjeologjisë dhe të Minierave, ose universitete të huaja, në sistemin 5 (pesë) vjeçar ose ne sistemin e studimeve 3+2 (Bachelor + Master Shkencor) në fushën e Markshajderisë (Gjeomatikës);
* Nota mesatare e studimeve universitare (për studimet 5-vjeçare), të studimeve (Bachelor +Master i Shkencave) të jetë e barabartë ose me e lartë se 8.5;
* Kandidati duhet të zoterojë të pakten një gjuhe të huaj perndimore (Anglisht, Frëngjisht, Gjermanisht, Italisht, Spanjisht) të mbrojtur dhe të vërtetuar me dëshmi. Preferohet gjuha angleze;
* Preferohet të ketë përvojë pune në fushën e matjeve gjeomatike, në projekete minierare apo projekte inxhinierike.

**c) Grupi Mësimor Kërkimor i Përpunimit të Mineraleve dhe Mbetjeve shpall 1 (një) vend pune për Lektor ose Asistent Lektor.**

*Kandidati Lektor - duhet të plotësojë këto kritere:*

* Të ketë mbaruar studimet e nivelit Master Shkencor ose ekuivalent me të, të sistemit të vjeter, si dhe të zotërojë minimalisht gradën shkencore “Doktor”;
* Preferohet të ketë përvojë pune në Industrinë e Përpunimit të Mineraleve dhe Mbetjeve si dhe në institucione që lidhen me këtë industri;
* Veprimtaria shkencore dhe botimet në fushën e Pasurimit të Mineraleve përbëjnë përparësi;

*Kandidati Asistent Lektor - duhet të plotësojë këto kritere:*

* Të ketë mbaruar studimet e nivelit Master Shkencor ose ekuivalent me të, të sistemit të vjetër, me notë mesatare mbi 8.5, në diplomat e Inxhinierisë së Pasurimit të Mineraleve ose Gjeomjedisit;
* Kandidati duhet të zotërojë të paktën një gjuhë të huaj perëndimore

(Anglisht, Frëngjisht, Gjermanisht, Italisht, Spanjisht) të mbrojtur dhe të vërtetuar me dëshmi. Gjuha Angleze përbën përparësi;

* Kandidatët në proces të përgatitjes së Doktoraturës në fushën e Përpunimit të Mineraleve dhe Mbetjeve, apo Inxhinierisë së Mjedisit dhe përvoja në mësimdhënie, përbëjnë përparësi;
* Të njohë dhe të përdorë programet standarde të paketës Microsoft Office dhe ato që lidhen me perdorime specifike profesionale;
* Veprimtaria shkencore dhe botimet në fushën e Pasurimit të Mineraleve përbëjnë përparësi.

**II. Departamenti i Burimeve të Energjisë shpall 2 (dy) vende pune.**

1. **Inxhinieria e Shpimit të Puseve, shpall 1 (një) vend pune për personel akademik:**

*Kandidatët duhet të plotësojnë këto kritere:*

* Të ketë mbaruar studimet e nivelit Master Shkencor/DIND (ShPU-ja përbën përparesi) me notë mesatare mbi 8.50/10.00 në

-Degën “Inxhinieri Nafte”/”Inxhinieri e Burimeve të Energjisë”, FGjM –UPT;

* Kandidati duhet të zoterojë të pakten një gjuhë te huaj perendimore

(Anglisht, Frëngjisht, Gjermanisht, Italisht) të mbrojtur dhe të vërtetuar me dëshmi. Preferohet gjuha angleze;

* Të njohë dhe të përdorë programet standarde të paketës Microsoft Office, ACAD si dhe programe/softe të tjera specifike profesionale;
* Të ketë punuar domosdoshmërisht së paku për një vit kalendarik, në Sektorin e Industrisë së Naftës (Shpim Pusesh ose Sektori i Nxjerrjes së Hidrokarbureve);
* Veprimtaria Shkencore dhe Botime të tilla janë përparësi.
1. **Fiziko-Kimia e Suspensioneve, shpall 1 (një) vend pune për personel akademik:**

*Kandidatët duhet të plotë*

*sojnë këto kritere:*

* Të ketë mbaruar studimet e nivelit Master Shkencor/DIND (ShPU-ja përbën përparësi) me notë mesatare mbi 8.50/10.00 në:

- Degën “Kimi”/”Kimi Industriale (Inxhinieri)”, FShN –UT;

* Kandidati duhet të zoterojë të paktën një gjuhë të huaj perëndimore

(Anglisht, Frëngjisht, Gjermanisht, Italisht) të mbrojtur dhe të vërtetuar me dëshmi. Preferohet gjuha angleze;

* Të njohë dhe të përdorë programet standarde të paketës Microsoft Office, ACAD si dhe programe/softe të tjera specifike profesionale;
* Preferohet të ketë përvojë pune prej së paku për një vit kalendarik (me përparësi në Sektorin e Industrisë së Naftës);
* Veprimtaria Shkencore dhe Botime të tilla janë përparësi.

**III. DOKUMENTACIONI DHE AFATI I DORËZIMIT**

Kandidatët që aplikojnë duhet të dorëzojnë dokumentet si më poshtë:

1. Kërkesë me shkrim për aplikim;
2. Jetëshkrimin (CV) sipas formatit standard;
3. Fotokopje të pasaportës ose kartës së identitetit;
4. Diplomën e studimeve universitare dhe listën e notave të noterizuar; (Aplikantet që kanë kryer studime jashtë shtetit duhet të kenë bërë njohjen e diplomave nga MAS);
5. Kopje e Diplomës Master i Nivelit të Dyte ose “DOKTOR” të noterizuar, në rast se ka. (Aplikantët që kanë kryer studime jashtë shtetit duhet të kenë bërë njohjen e diplomave nga MAS);
6. Fotokopje të librezës së punës të noterizuar;
7. Vetëdeklarimin e gjendjes gjyqësore;
8. Vërtetim të gjendjes shëndetsore;
9. Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin e paraqitur;
10. Dëshminë e gjuhës së huaj të noterizuar.

Të gjithë kandidatët duhet të paraqesin brenda datës **28.07.2017** pranë Drejtorisë së Burimeve Njerëzore në Rektoratin e Universitetit Politeknik të Tiranës dokumentacionin e sipërcituar.

Rektori

**Prof. Dr. Andrea MALIQARI**